Liikunnan päätoiminen tuntiopettajuus

Tarjoamme sinulle mahdollisuutta päästä liikunnanopettajaksi Sivistyskeskus Ahjon uusiin ja moderneihin opetustiloihin. Tehtävä sisältää opetusta sekä peruskoulussa että lukiossa ja se on toistaiseksi voimassa oleva. Työ alkaa 1.10.2022.

Sivistyskeskus Ahjon tiloissa toimii 1.8.2020 toimintansa aloittanut Maiju Lassilan koulu, joka järjestää opetusta luokille 1-9. Koulussa järjestetään erityisopetusta myös pienryhmissä. Maiju Lassilan koulussa opiskelee reilu 320 perusopetuksen oppilasta ja työskentelee päivittäin noin 40 opetusalan ammattilaista. Maiju Lassilan koulussa perusopetus ja lukio-opetus toimii tiiviissä yhteistyössä. Tilat on suunniteltu toiminnalliseksi ja kyläkoulumaisiksi. Sivistyskeskus Ahjo sijoittuu kuntakeskukseen loistavan liikunta- ja kulttuuriympäristön äärelle, ja valo ja luonto pääsevät esiin rakennuksen isoista ikkunoista.

Kelpoisuusehdot määräytyvät opetustoimen henkilöstön kelpoisuusvaatimuksista annetun asetuksen (986/1998) mukaisesti. Virkasuhteen ehdot määräytyvät OVTES:n mukaisesti.  
  
Odotamme sinulta kykyä tehdä tiivistä yhteistyötä opettajien, vanhempien sekä oppilashuollon toimijoiden kanssa. Arvostamme oppilaslähtöistä työotetta, sujuvia tvt-taitoja sekä kehittämishalukkuutta. Tehtävien hoitaminen vaatii joustavuutta sekä edellyttää hyviä yhteistyö- ja vuorovaikutustaitoja. Hakijalle voidaan lukea eduksi aiempi liikunnanopetuksen työkokemus peruskoulussa ja lukiossa. Hakijalle voidaan lukea eduksi myös kelpoisuus opettaa terveystietoa.  
  
Virkasuhteessa on kuuden (6) kuukauden koeaika. Valitun on toimitettava 30 päivän kuluessa valintapäätöksen tiedoksisaannista hyväksyttävä todistus terveydentilastaan ja esitettävä nähtäväksi lasten kanssa työskentelevien rikostaustan selvittämisestä annetun lain (504/2002) tarkoittama, voimassa oleva rikosrekisteriote.

Hakuaika päättyy 18.7.2022 klo 15.00. Hakemukset kuntarekryn kautta. Pyydämme liittämään opintotodistukset hakemuksen liitteeksi.  
  
Olemme yhteydessä hakeneisiin elokuun ensimmäisellä viikolla. Mahdolliset haastattelut pidetään viikolla 32.

Lisätietoja: rehtori Mona Lotta Savinainen puh 050 5746 581 (tavoitettavissa puhelimitse 4.-7.7.2022 klo 10.00–14.00)